चिपोरसुन

चिपोरसुन (Chiporsun, ) या चपुरसन (Chapursan) पाक-अधिकृत कश्मीर के के गिलगित-बलतिस्तान क्षेत्र के हुन्ज़ा-नगर ज़िले की गोजाल तहसील में स्थित एक वादी है। इस घाटी में आठ गाँव हैं, जिनमें अधिकतर वाख़ी भाषा बोलने वाले इस्माइली शिया रहते हैं। यह इलाक़ा इर्शाद दर्रे द्वारा अफ़ग़ानिस्तान के वाख़ान गलियारे से जुड़ता है और चीन की सरहद के भी काफ़ी समीप है।

चिपोरसुन के आठ गाँव 
चिपोरसुन वादी में दाख़िल होते ही पहला गाँव यज़रिच है। उसके बाद रमिन्ज आता है। अगले तीन गावँ - अमीनाबाद, रहीमाबाद और नूराबाद - सामूहिक रूप से इकट्ठे किरमिन कहलाते हैं। इनके बाद किल्ल आता है, जो वादी में बहने वाली नदी के दोनो किनारों पर विस्तृत है। फिर रेशित और शेर-ए-सब्ज़ गाँव आते हैं। इनके बाद इस्पन्ज और शुथमर्ग और फिर अन्त में ज़ूद ख़ुन आता है, जो ३,५०० मीटर की ऊँचाई पर बसा हुआ है।

इन्हें भी देखें
गोजाल तहसील

सन्दर्भ 

हुन्ज़ा-नगर ज़िला
गिलगित-बल्तिस्तान
पाकिस्तान प्रशासित कश्मीर
गिलगित-बल्तिस्तान की घाटियाँ